ΔΕΛΤΙΟ ΤΥΠΟΥ

ΣΥΝΑΥΛΙΕΣ
ΜΕ ΤΗΝ ΠΑΝΣΕΛΗΝΟ ΤΟΥ ΙΟΥΛΙΟΥ ΣΤΟΥΣ ΔΕΛΦΟΥΣ

Ο Σύλλογος Οι Φίλοι της Μουσικής, η Ι’ Εφορεία Προϊστορικών και Κλασικών Αρχαιοτήτων και το Ευρωπαϊκό Πολιτιστικό Κέντρο Δελφών σας προσκαλούν σε ένα όμορφο μουσικό καλοκαιρινό τριήμερο στους Δελφούς για να γνωρίσετε και να θαυμάσετε από κοντά τη νέα και ταλαντούχα μουσική γενιά της Ελλάδας. 

Μέσα στο μαγευτικό τοπίο των Δελφών μία πλειάδα εξαιρετικών καλλιτεχνών θα παρουσιάσει ένα μουσικό καλειδοσκόπιο, ερμηνεύοντας έργα των Mozart, Haydn, Weber, Vivaldi, Marcello, Tartini και  άλλων κλασικών συνθετών ενώ σε Α’ εκτέλεση η Camerata Junior - Ορχήστρα  Νέων των  Φίλων της Μουσικής θα ερμηνεύσει τη σύνθεση «Τραγούδι» του Γιώργου Κουρουπού, έργο γραμμένο ειδικά για την Ορχήστρα, με σολίστ τους Παναγιώτη Δράκο (φλάουτο), Δημήτρη Κίτσο (όμποε) και Σπύρο Μουρίκη (κλαρινέτο).
Παρασκευή 11 Ιουλίου στο Αρχαιολογικό Μουσείο, 
Σάββατο 12 Ιουλίου στη Ρωμαϊκή Αγορά και 
Κυριακή 13 Ιουλίου στο Αίθριο του Ευρωπαϊκού Πολιτιστικού Κέντρου Δελφών, όσοι τυχεροί βρεθούν στον «Ομφαλό της Γής» στους Δελφούς, θα απολαύσουν 3 μοναδικές συναυλίες με τη συντροφιά της πανσελήνου του Ιουλίου! 

Οι συναυλίες πραγματοποιούνται στο πλαίσιο της εκπαιδευτικής δραστηριότητας ART CAMPUS που θα φιλοξενηθεί από το Ευρωπαϊκό Πολιτιστικό Κέντρο Δελφών με τη συμμετοχή νέων σολίστ πνευστών και της Camerata Junior την εβδομάδα 7-13 Ιουλίου

Ο Σύλλογος Οι Φίλοι της Μουσικής, εξακολουθώντας να παρέχει τη στήριξή του στη μουσική και επαγγελματική εξέλιξη των νέων Ελλήνων μουσικών με την καθοδήγηση καταξιωμένων καλλιτεχνών – παιδαγωγών διοργανώνει για τρίτη συνεχή χρονιά το ART CAMPUS στο οποίο συμμετέχουν 55 νέοι ταλαντούχοι σπουδαστές και μουσικοί από όλη την Ελλάδα που παίζουν φλάουτο, όμποε, κλαρινέτο και έγχορδα. 
Οι νέοι μουσικοί των πνευστών και η Ορχήστρα Νέων των Φίλων της Μουσικής “Camerata Junior” θα παρακολουθήσουν Master Classes τεχνικής και ερμηνείας, θα συνεργασθούν σε σύνολα μουσικής δωματίου και θα διδαχθούν από τους κορυφαίους σολίστ των Κρατικών μας Ορχηστρών Παναγιώτη Δράκο (φλάουτο), Δημήτρη Κίτσο (όμποε), Σπύρο Μουρίκη (κλαρινέτο) και Δημήτρη Σέμση(ορχήστρα εγχόρδων).

ΣΥΝΑΥΛΙΕΣ στον Αρχαιολογικό Χώρο των Δελφών

σε συνεργασία με την 

Ι’ Εφορεία Προϊστορικών και Κλασικών Αρχαιοτήτων
ΜΟΥΣΕΙΟ & ΡΩΜΑΪΚΗ ΑΓΟΡΑ
Ωρα έναρξης: 9 μ.μ.
Ελεύθερη είσοδος με δελτία προτεραιότητας

Πληροφορίες για κρατήσεις: 22650 82323, 82346

ΣΥΝΑΥΛΙΑ στο Ευρωπαϊκό Πολιτιστικό Κέντρο Δελφών

σε συνεργασία με το 

Ευρωπαϊκό Πολιτιστικό Κέντρο Δελφών
ΑΙΘΡΙΟ ΣΥΝΕΔΡΙΑΚΟΥ ΚΕΝΤΡΟΥ ΕΠΚεΔ

Ωρα έναρξης: 9 μ.μ.

Ελεύθερη είσοδος, Πληροφορίες: 22650 82731-2

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ

ΕΥΧΑΡΙΣΤΟΥΜΕ
